കൊവിഡ്: ആര്ജ്ജിത പ്രതിരോധശേഷി വിലയിരുത്താന് മൂന്നാംഘട്ട സര്വേ കൊല്ലം: കൊവിഡിനെതിരെ ലഭ്യമായ ആര്ജ്ജിത പ്രതിരോധശേഷി വിലയിരുത്താനുള്ള മൂന്നാം ഘട്ട സെറോളജിക്കല് സര്വേ ജില്ലയില് തുടങ്ങിയതായി കളക്ടര് ബി. അബ്ദുല് നാസര് അറിയിച്ചു. ഗര്ഭിണികള്, 18 വയസിന് താഴെയുള്ള കുട്ടികള്, 49ന് മുകളിലുള്ളവര് എന്നിവരിലാണ് പഠനം നടത്തുക. പ്രതിരോധ കുത്തിവയ്പിലൂടെ നേടിയ പ്രതിരോധ ശേഷി വിലയിരുത്തിയായിരിക്കും തുടര് പ്രവര്ത്തനങ്ങള്ക്ക് രൂപം നല്കുന്നത്. ജില്ലയിലെ 10 ഗ്രാമപ്രദേശങ്ങളിലും മൂന്ന് നഗരസഭ പരിധികളിലുമാണ് സര്വേ. തീരദേശ, ആദിവാസി മേഖലയിലുള്ളവരെയും സര്വേയുടെ ഭാഗമായി പഠനവിധേയമാക്കും. ഇതുവഴി രോഗബാധയുടെ തോതും പ്രതിരോധ ശേഷിയും കണക്കാക്കാനാകും. പുനലൂര് താലൂക്ക് ആശുപത്രി, സര്ക്കാര് വിക്ടോറിയ ആശുപത്രി, എന്.എസ് ആശുപത്രി, മെഡിസിറ്റി, അഞ്ചല് മെറ്റേണിറ്റി ആശുപത്രി എന്നിവിടങ്ങളില് നിന്ന് ഗര്ഭിണികളുടെ സാമ്ബിള് ശേഖരിക്കും. 17 വയസ് വരെയുള്ള കുട്ടികളെ നാല് വിഭാഗങ്ങളായി തിരിച്ച് പരിശോധന നടത്തും. ഒന്നാംഘട്ട സര്വേയില് 10.8 ശതമാനം പേര് ആര്ജ്ജിത പ്രതിരോധ ശക്തി കൈവരിച്ചതായി കണ്ടെത്തിയിരുന്നു. പുതിയ പഠനത്തിന്റെ വിവരങ്ങള് അടിസ്ഥാനമാക്കി തുടര്ന്നുള്ള പ്രതിരോധ പ്രവര്ത്തനങ്ങള്ക്ക് ആവശ്യമായ മാറ്റം വരുത്താന് ലക്ഷ്യമിടുന്നതായും കളക്ടര് അറിയിച്ചു.